OSNOVNA ŠKOLA VOĐINCI

SLAVONSKA 21

32283 VOĐINCI

KLASA: 406-01/18-01/9

URBROJ: 2188-37-18-1

**DOKUMENTACIJA ZA NADMETANJE**

**za provedbu postupka jednostavne nabave: Opremanje informatičke učionice**

/nabava robe/

Listopad 2018.

SADRŽAJ:

1. Upute ponuditeljima
2. Prilog I (Ponudbeni list sa dodacima)
3. Prilog II (Ponudbeni troškovnik)

# UPUTE PONUDITELJIMA ZA IZRADU PONUDE

Upute ponuditeljima sastavljene su u skladu sa Pravilnikom o provedbi postupaka jednostavne nabave Osnovne škole Vođinci (KLASA: 011-03/18-01/7, URBROJ: 2188-37-18-1 od 20. 09.2018.) (u daljnjem tekstu Pravilnik).

# Podaci o naručitelju:

Naziv: OSNOVNA ŠKOLA VOĐINCI

Adresa: Slavonska 21, 32283 Vođinci

Tel: 032/205-270; 032/202-474

Matični broj: 03305201

OIB: 07670165163

Odgovorna osoba naručitelja: ravnateljica Katica Gudelj

Tel: 032/205-474

web: http://os-vodjinci.skole.hr/

e-mail: ured@os-vodjinci.skole.hr

# Osoba zadužena za komunikaciju s ponuditeljima:

Za sve dodatne informacije ponuditelji se mogu obratiti u tajništvo škole, Slavonska 21, 32283 Vođinci, e-mail:  [ured@os-vodjinci.skole.hr ,](mailto: ured@os-vodjinci.skole.hr , )

tel: 032/205-270, ured ravnateljice: 032/205-474

# Vrsta postupka:

Jednostavna nabava s namjerom sklapanja ugovora o nabavi robe s najpovoljnijim ponuditeljem sukladno uvjetima i zahtjevima iz dokumentacije za nadmetanje.

# Opis predmeta nabave:

Opremanje informatičke učionice

# Procijenjena vrijednost nabave:

31.200,00 Kn (bez PDV-a)

# Procijenjena vrijednost nabave sa PDV-om:

39.000,00 Kn

# Popis gospodarskih subjekata s kojima je naručitelj u sukobu interesa u smislu Zakona o javnoj nabavi:

Navedeni gospodarski subjekti u ovom postupku nabave ne postoje.

# Tehnička specifikacija predmeta nabave, vrsta, kvaliteta, opseg ili količina predmeta nabave:

Navedeno u ponudbenom troškovniku.

# Mjesto isporuke robe:

Osnovna škola Vođinci, Slavonska 21 32283 Vođinci

# Rok isporuke:

09.11.2018.

# Dokazi sposobnosti gospodarskih subjekata, naziv dokaza sposobnosti, naziv izdavatelja dokaza i vrijednosni pokazatelj ako se mogu izdati:

Dokazi ponuditelja se prilažu u izvorniku, ovjerenoj ili neovjerenoj preslici. Neovjerenom preslikom smatra se i neovjereni ispis elektroničke isprave.

* 1. **Isprava o upisu u poslovni, sudski (trgovački) strukovni, obrtni ili dr. registar** države sjedišta gospodarskog subjekta ili ako se isti ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Ispravom se dokazuje da ponuditelj ima registriranu djelatnost u svezi sa predmetom nabave.

Izdavatelj: Trgovački sud, Obrtni ili drugi strukovni registar

Isprava ne smije biti starija od 3 mjeseca računajući od dana objave poziva na internetskim stranicama naručitelja.

* 1. **Potvrda Porezne uprave** o urednom izvršavanju svih dospjelih poreznih obveza i obveza doprinosa za mirovinsko i zdravstveno osiguranje, a kojom ponuditelj dokazuje da je podmirio obvezu plaćanja svih dospjelih poreznih obveza i obveza za mirovinsko i zdravstveno osiguranje.

Izdavatelj: Porezna uprava ili istovrijedna isprava nadležnih tijela zemlje sjedišta gospodarskog subjekta

Isprava ne smije biti starija od 30 dana računajući od dana objave poziva na internetskim stranicama naručitelja.

# Naručitelj će odbiti ponudu ponuditelja koji nije dokazao svoju sposobnost.

1. **Sudjelovanje podizvoditelja:**

Ukoliko gospodarski subjekt namjerava dio ugovora o nabavi dati u podugovor jednom ili više podizvoditelja, tada u ponudi mora navesti podatke o dijelu ugovora o nabavi koji namjerava dati u podugovor te slijedeće podatke o svim predloženim podizvoditeljima:

* predmet, količina, vrijednost podugovora i postotni dio ugovora o nabavi koji se daje u podugovor
* podaci o podizvoditelju (ime, tvrtka, skraćena tvrtka, sjedište, adresa, OIB ili nacionalni identifikacijski broj prema zemlji sjedišta gospodarskog subjekta i broj računa)

Podizvoditelj mora priložiti isprave-dokaze sposobnosti:

* **Potvrdu Porezne uprave** o urednom izvršavanju svih dospjelih poreznih obveza i obveza doprinosa za mirovinsko i zdravstveno osiguranje, a kojom ponuditelj dokazuje da je podmirio obvezu plaćanja svih dospjelih poreznih obveza i obveza za mirovinsko i zdravstveno osiguranje.

Izdavatelj: Porezna uprava ili istovrijedna isprava nadležnih tijela zemlje sjedišta gospodarskog subjekta

Isprava ne smije biti starija od 30 dana računajući od dana objave poziva na internetskim stranicama naručitelja.

Dokaz se prilaže u izvorniku, ovjerenoj ili neovjerenoj preslici. Neovjerenom preslikom smatra se i neovjereni ispis elektroničke isprave.

Gore navedeni podaci su obvezni sastojci Ugovora o nabavi.

Sudjelovanje podizvoditelja ne utječe na odgovornost ponuditelja za izvršenje ugovora o nabavi.

Ako se dio ugovora o nabavi daje u podugovor, tada za radove, robu ili usluge koje će izvesti, isporučiti ili pružiti podizvoditelj, naručitelj neposredno plaća podizvoditelju.

Odabrani ponuditelj mora svom računu, odnosno situaciji priložiti račune, odnosno situacije svojih podizvoditelja koje je prethodno potvrdio.

Odabrani ponuditelj može tijekom izvršenja ugovora o nabavi od naručitelja zahtijevati:

1. promjenu podizvoditelja za onaj dio ugovora o nabavi koji je prethodno dao u podugovor,
2. preuzimanje izvršenja dijela ugovora o nabavi koji je prethodno dao u podugovor,
3. uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o javnoj nabavi neovisno o tome je li prethodno dao dio ugovora o nabavi u podugovor ili ne.

Uz zahtjev iz st. 1) i 3), odabrani ponuditelj mora naručitelju dostaviti sve podatke za novog podizvoditelja koji su navedeni u ovoj točki, a dostavljeni su i za prethodnog podizvoditelja.

# Sadržaj ponude:

Ponuda sadrži: popunjeni ponudbeni list (Prilog I) i sve druge dokumente sukladno dokumentaciji za nadmetanje.

Ponudbeni list mora sadržavati: naziv i sjedište naručitelja, naziv i sjedište ponuditelja, adresa, broj računa, navod o tome je li ponuditelj u sustavu PDV-a, adresa za dostavu pošte, adresa e-pošte, kontakt osoba ponuditelja, broj telefona, broj faksa, predmet nabave, cijenu ponude bez PDV-a, iznos PDV-a, cijenu ponude s PDV-om, rok valjanosti ponude, datum, potpis i pečat ponuditelja i ostalo.

# Oblik i način izrade ponude:

Ponuda se uvezuje na način da čini neraskidivu cjelinu.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

# Način dostave ponude:

Ponude je moguće dostaviti poštom ili osobno na adresu naručitelja **OŠ Vođinci, Slavonska 21, 32283 Vođinci.**

Ponuda predana poštom ili osobno dostavlja se u zatvorenoj omotnici s naznakom: naziva naručitelja, naziva ponuditelja, naziva predmeta nabave i naznaka "ne otvaraj".

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

# Način izračuna cijene, nepromjenjivost cijene ili način promjene cijene:

Cijena ponude izražava se za cjelokupan predmet nabave. U cijenu ponude su uračunati svi troškovi i popusti, bez PDV-a, koji se iskazuje zasebno iza cijene ponude. Ukupna cijena ponude je cijena ponude sa PDV-om. Cijena ponude i cijena ponude sa PDV-om piše se brojkama.

Cijena je nepromjenjiva za vrijeme trajanja ugovora.

Ponuditelj će ispuniti jedinične cijene za sve stavke iz troškovnika i ukupne cijene za sve stavke iz troškovnika prema planiranim jediničnim mjerama i količinama i cijenu ponude, bez PDV-a.

# Rok, način i uvjeti plaćanja:

30 dana od dana ispostavljanja računa.

# Rok valjanosti ponude:

Rok valjanosti ponude je **30 dana** od dana otvaranja ponude.

# Kriterij odabira ponude:

Kriterij za odabir ponude je ekonomski najpovoljnija ponuda. (Prema članku 12. Pravilnika o provedbi postupka jednostavne nabave u školi OŠ Vođinci)

# Jezik na kojem se sastavlja ponuda:

Ponuda se podnosi na hrvatskom jeziku i latiničnom pismu.

# Razlozi odbijanja ponude:

1. ako ponuditelj nije dokazao svoju sposobnost
2. ako ponuda ponuditelja nije u skladu s dokumentacijom za nadmetanje
3. ako je ponuditelj dostavio dvije ili više ponuda

# Rok za dostavu ponuda i otvaranje ponuda:

Adresa dostave ponuda: OŠ Vođinci, Slavonska 21 32283 Vođinci  
Rok dostave ponuda: 19.10.2018.

Otvaranje ponuda će biti javno i održat će se u prostorijama škole na adresi Slavonska 21 32283 Vođinci dana 24.10.2018. u 12 sati.

Žalbe se mogu podnositi od 25.10.2018. do 01.11.2018.

# Stavljanje na raspolaganje dokumentacije za nadmetanje:

Dokumentacija za nadmetanje je stavljena na raspolaganje na internetskoj stranici OŠ Vođinci, a može se podići i na adresi: OŠ Vođinci, Slavonska 21 32283 Vođinci u tajništvu.

# Troškovi izrade i dostave dokumentacije za nadmetanje:

Ne naplaćuje se.

# Prijedlog ugovora o nabavi:

Svi ponuditelji će biti na dokaziv način obaviješteni o ponuditelju s kojim naručitelj namjerava sklopiti ugovor.

Ponuditelj je obvezan potpisati prijedlog ugovora u roku od 8 dana od dana primitka ugovora i vratiti ga Naručitelju.

# Ostali bitni uvjeti:

Na bitne uvjete u svezi s predmetom nadmetanja i sklapanjem ugovora s odabranim ponuditeljem na odgovarajući način primjenjivat će se odredbe Zakona o obveznim odnosima, te drugi zakoni i propisi koji reguliraju ove pravne odnose.

Vođinci, 09.10.2018.

Naručitelj:

Osnovan škola Vođinci

Odgovorna osoba

Ravnatelj: Katica Gudelj, prof.

# Prilog I: Ponudbeni list

**Ponuda br.**

Naručitelj: OSNOVNA ŠKOLA VOĐINCI

OIB: 07670165163

Sjedište: Slavonska 21, 32283 Vođinci

# Predmet nabave: Opremanje informatičke učionice

Naziv i sjedište ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB1:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Broj računa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ adresa e-pošte ponuditelja ili službe ovlaštene za zaprimanje pošte: broj tel:\_

broj faksa:

internet adresa:

Gospodarski subjekt je u sustava PDV-a (zaokružiti) DA NE Sudjelovanje podizvoditelja (zaokružiti) DA2 NE

|  |  |
| --- | --- |
| **Cijena ponude bez PDV-a:** |  |
| **PDV:** |  |
| **Cijena ponude s PDV-om**: |  |

Ponuđena cijena formirana je u skladu sa svim odredbama ove dokumentacije za nadmetanje.

Ako se naša ponuda prihvati, prihvaćamo sve uvjete iz ove dokumentacije za nadmetanje.

Suglasni smo da je ova ponuda za nas obvezujuća.

Kontakt osoba ponuditelja za pojašnjenje ponude:

Popis dokumentacije priložene ponudi:

1 Ili nacionalni identifikacijski broj prema zemlji sjedišta gospodarskog subjekta, ako je primjenjivo

2 U slučaju sudjelovanja podizvoditelja popuniti Dodatak II ponudbenom listu

(ime, prezime i potpis ovlaštene osobe za zastupanje ponuditelja i pečat )

U 2018. godine

*OVAJ PONUDBENI LIST UJEDNO ĆE BITI I PRVA STRANICA PONUDE*

Dodatak II ponudbenom listu3

PODACI O PODIZVODITELJIMA

(priložiti samo u slučaju ako se dio ugovora ustupa podizvoditeljima)

|  |  |  |  |
| --- | --- | --- | --- |
| Naziv i sjedište podizvoditelja: | |  | |
| OIB4: |  | Broj računa: |  |
| Gospodarski subjekt je u sustavu PDV-a  (zaokružiti) | | DA | NE |
| Adresa za dostavu pošte | |  | |
| Adresa e-pošte | |  | |
| Kontakt osoba podizvoditelja: | |  | |
| Broj telefona: |  | Broj faksa: |  |

Specifikacija pozicija iz troškovnika koje se odnose na podizvoditelja:

Postotni dio ugovora o nabavi koji se daje u podugovor :

Mjesto i rok izvođenja radova, isporuke robe ili izvršenja usluge:

Vrijednost izvedenih radova, isporučene robe ili izvršene usluge:

Ime i titula ovlaštenog potpisnika podizvoditelja:

Potpis ovlaštenog potpisnika podizvoditelja:

ZA PONUDITELJA:

M.P.

(ime, prezime i potpis ovlaštene osobe)

3 Ponudi se može priložiti više obrazaca, ovisno o broju podizvoditelja

4Ili nacionalni identifikacijski broj prema zemlji sjedišta gospodarskog subjekta, ako je primjenjivo

Troškovnik

Prilog II

|  |  |  |  |
| --- | --- | --- | --- |
| Opis stavke | Količina | Jedinična cijena | Cijena |
| PROCESOR: kao i3 ili slično | 13 |  |  |
| Matična ploča, DDR4, VGA, DVI, HDMI | 13 |  |  |
| Kućište, bez napajanja, crno | 13 |  |  |
| Napajanje 500W | 13 |  |  |
| MEMORIJA: 4GB DDR4 2400MHz | 13 |  |  |
| SSD disk, 128 GB | 13 |  |  |
| Monitor ¸21,5“, 16:9, Full HD, VGA,DVI,HDMI, zvučnici | 13 |  |  |
| Tipkovnica + miš, žična, USB, crna | 13 |  |  |
|  |  | Ukupna cijena: |  |
|  |  | Cijena s PDV‐om: |  |

- Ponuđena cijena je sa dostavom i instalacijom na lokaciji Naručitelja.

U Vođincima 09.10.2018. Ponuditelj:

(potpis i pečat):